ODGOVORI NA PITANJA

vezana uz Poziv na dostavu projektnih prijedloga

*UP.02.1.1.05 „Zaželi-Program zapošljavanja žena“*

*Pitanja pristigla na esf.info@mrms.hr od 8. do 13. rujna 2017.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
| RB. | PITANJE | ODGOVOR |
|  | U natječaju stoji kako se na natječaj mogu prijaviti samo neprofitne organizacije, te da se taj status potvrđuje uvidom u Registar neprofitnih organizacija.  No, moji klijenti imaju Ustanovu za pomoć u kući koja je registrirana pri Trgovačkom sudu te su dobili odbijenicu od Ministarstva financija, kada su se pokušali registrirati kao neprofitna organizacija. Naime pošto navedena ustanova nema proizvodnu i trgovinsku djelatnost te ne ostvaruje profit od istih, bi se trebala klasificirati kao neprofitna, ali je s druge strane osnovana od strane fizičke osobe na Trgovačkom sudu te se po tom kriteriju ne može svrstati u registar neprofitnih organizacija (prema članku 2. stavku 5. Zakona o financijskom poslovanju i računovodstvu neprofitnih organizacija). Naknadno sam kontaktirao Ministarstvo financija, te mi je rečeno da nas nije mogla upisati u registar i da su pokrenuti upravni postupci za izmjenama članaka navedenih zakona. Također nam je rečeno kako:  "U međuvremenu su ostala ministarstva obećala da neće raditi diskriminaciju prema nama za javljanje na natječaje jer smo mi osnovani i radimo (živimo) od projekata s obzirom da nemamo proizvodnu djelatnost pa da se financiramo od prodaje proizvoda."  Stoga Vas ovim putem molim da mi odgovorite, može li se moj klijent u konkretnom slučaju javiti na natječaj i biti nositelj projekta te koja bi dodatna dokumentacija bila potrebna kako bi navedenu ustanovu mogli prijaviti kao nositelja projekta? | Sukladno točki 2.2.1 Uputa za prijavitelje prihvatljivi prijavitelji su jedinice lokalne i područne (regionalne) samouprave i neprofitne organizacije upisane u Registar neprofitnih organizacija koji vodi Ministarstvo financija. Sukladno uvjetima natječaja, ustanova koja nije neprofitna organizacija ne može biti prihvatljiv prijavitelj na projektu. |
|  | Molim da pojasnite što točno podrazumijevate pod brigom o higijeni korisnika u kontekstu prihvatljivih aktivnosti? | Odnosi se na higijenske postupke koji se održavanjem čistoće provode radi skrbi o vlastitom tjelesnom zdravlju i blagostanju. Nije izričito definirano važećim Uputama za prijavitelje, već ovisi o potrebama krajnjih korisnika. |
|  | Ostvaruju li pripadnice ciljane skupine pravo na nekakvu naknadu za vrijeme trajanja edukacije, s obzirom na činjenicu da su to osobe iz posebno osjetljivih društvenih skupina, bez ikakvih primanja? | Obrazovanje i osposobljavanje može se odvijati za vrijeme trajanja zaposlenosti žena, pripadnica ciljanih skupina u kojem periodu ostvaruju pravo na plaću. Ako se obrazovanje odvija van perioda zaposlenosti, ostvaruju se prava sukladno važećim zakonskim propisima. |
|  | 1. Da li je opravdan trošak smještaja na području gdje će se provoditi aktivnost obrazovanja i osposobljavanja ženama iz ciljanih skupina, koje će pružati potporu i podršku starijim osobama i osobama u nepovoljnom položaju, koje nemaju mjesto boravka na području provođenja navedene aktivnosti već su primjerice u našem slučaju s udaljenijih otoka te fizički nisu u mogućnosti se vratiti na mjesto boravka?  2. Da li postoji mogućnost zapošljavanja domara i medicinske sestre kod pružanja potpore i podrške starijim osobama i osobama u nepovoljnom položaju, ukoliko može, da li ih je moguće zaposliti Ugovorom o djelu ? | 1. Ne. Sukladno važećim uputama za prijavitelje točka 4.1.2.1. Trošak pripadnica ciljane skupine obuhvaća:  • troškovi prijevoza od mjesta stanovanja do mjesta rada te tijekom rada (do svih lokacija koje uključuju aktivnosti pružanja potpore i podrške);  • troškovi prijevoza od mjesta stanovanja do mjesta obrazovanja i osposobljavanja i obrnuto (povratak s mjesta obrazovanja i osposobljavanja do mjesta stanovanja);  • troškovi prijevoza za provođenje kontrola krajnjih korisnika;  • trošak nabave bicikala u najvećoj vrijednosti do 1.500,00 kn po biciklu;  • troškovi plaća u iznosu minimalne plaće sukladno važećoj Uredbi Vlade RH o visini minimalne plaće za tekuću godinu;  • trošak obrazovanja i osposobljavanja u najvećoj vrijednosti do 7.000,00 kn po osobi.  2. Ovim Pozivom osim zapošljavanja ciljanih skupina na aktivnostima pružanja potpore i podrške starijim osobama i osobama u nepovoljnom položaju te zapošljavanja projektnog tima, nije predviđeno zapošljavanje na drugim poslovima, poput domara ili medicinske sestre. |
|  | Naša Udruga registrirana je od 2011. pri Uredu državne uprave i Ministarstvu financija, kao neprofitna, nevladina udruga koja primarno djeluje na području zaštite žena žrtava nasilja u obitelji.  Kao takvi zanima nas da li smo prikladni za prijavljivanje natječajne (projektne) dokumentacije u sklopu projekta Zaželi- program zapošljavanja žena? | Da. Sukladno točki 2.2.1 Uputa za prijavitelje prihvatljivi prijavitelji su jedinice lokalne i područne (regionalne) samouprave i neprofitne organizacije upisane u Registar neprofitnih organizacija koji vodi Ministarstvo financija. |